<b>II INFORMACIJE O USAGLAŠENOSTI FINANSIJSKIH ISKAZA SA NACIONALNIM PROPISIMA I MSFI</b>

Finansijski iskazi za poslovnu #god#. godinu sastavljeni su shodno odredbama člana 11 Zakona o računovodstvu ("Službeni list Crne Gore", br. 145/21 od 31.12.2021, 152/22 od 30.12.2022) kojim je propisano da ''Pravno lice dužno je da pripremi godišnje finansijske iskaze i konsolidovane iskaze sa stanjem na dan 31. decembra poslovne godine, odnosno na dan registracije statusnih promjena (spajanje, pripajanje, podjela) i na dan donošenja odluke o dobrovoljnoj likvidaciji pravnog lica''.
Odredbama člana 5 Zakona o računovodstvu sastavljanje finansijskih iskaza vrši se po ‘’MRS, odnosno po MSFI, koje je objavio IASB i utvrdio i objavio organ državne uprave nadležan za poslove finansija, odnosno pravno lice kojem je povjereno vršenje tih poslova i koje je od odgovarajućeg organa IFAC dobilo pravo na prevod i objavljivanje’’.
Pravilnik o sadržini i formi obrazaca finansijskih iskaza za privredna društva i druga pravna lica ("Službeni list Crne Gore", br. 011/20 od 06.03.2020, 139/21 od 29.12.2021, 013/22 od 04.02.2022, 139/22 od 16.12.2022) definiše da je svaki finansijski iskaz, odnosno ‘’Obrazac usklađen sa članom 4. Zakona o računovodstvu („Sl. list CG“ broj 052/16) i Direktivom 2013/34/EU Evropskom parlamenta i Vijeća.
Na osnovu svega prethodno navedenog smatramo da ne postoji usaglašenost finansijskih iskaza propisanih Pravilnikom o sadržini i formi finansijskih iskaza za privredna društva i druga pravna lica sa nacionalnim propisima, odnosno Zakonom o računovodstvu i MSFI.

<b>III INFORMACIJA O KOREKCIJI POČETNOG STANJA PO OSNOVU GREŠKE I PROMJENA RAČUNOVODSTVENIH POLITIKA</b>

Privredno društvo #firma# iz #mesto# u svojim finansijskim iskazima za poslovnu #god#. godinu nije imalo korekcija početnog stanja po osnovu greške i promjene računovodstvenih politika.

<b>IV INFORMACIJA O PRIMJENJENIM OSNOVAMA ZA VREDNOVANJE POZICIJA U PRIPREMI FINANSIJSKOG IZVJEŠTAJA </b>

Osnove za vrednovanje pozicija finansijskog izvještaja obuhvataju osnove za vrednovanje ekonomskih pozicija koje čine Bilans stanja i Bilans uspjeha kao finansijske iskaze.
Odmeravanje je proces utvrđivanja monetarnih iznosa po kojima se elementi finansijskih izveštaja priznaju i knjiže u bilansu stanja i bilansu uspeha. To uključuje odabir konkretne osnove odmeravanja. Osnov odmeravanja koji je naše privredno društvo koristilo za #god#. godinu u pripremi svojih finansijskih izveštaja je istorijski trošak.
(a) Istorijski trošak. Imovina se evidentira u visine iznosa gotovine ili gotovinskih ekvivalenata koji je plaćen ili fer vrednosti nadoknade date za njihovo sticanje u momentu njihovog sticanja. Obaveze se evidentiraju po iznosu primljene nadoknade u zamenu za obavezu, ili u nekim okolnostima (na primer, porez na dobitak), u iznosu gotovine ili gotovinskog ekvivalenta za koji se očekuje da će biti plaćeni za izmirenje obaveze u toku redovnog poslovanja.
 
Društvo je usvojilo finansijski koncept kapitala u sačinjavanju svojih finansijskih izveštaja. U skladu sa finansijskim konceptom kapitala, kao što je investiran novac ili investirana kupovna moć, kapital je sinonim sa neto imovinom ili kapitalom entiteta. Održanje finansijskog kapitala. U skladu sa ovim konceptom, dobitak je jedino zarađen ako finansijski (ili novčani) iznos neto imovine na kraju perioda prevazilazi finansijski (ili novčani) iznos neto imovine na početku perioda, nakon izuzeća svake raspodele prema ili uplata od strane vlasnika u toku perioda.
<b>Priznavanje imovine</b>
Imovina se priznaje u bilansu stanja kada je priliv budućih ekonomskih koristi u entitet verovatan, i kada imovina ima cenu koštanja ili vrednost koja se može pouzdano odmeriti.
Imovina se ne priznaje u bilansu stanja kada je nastao rashod za koji se smatra malo verovatnim da će rezultirati prilivom ekonomskih koristi u entitet nakon tekućeg obračunskog perioda. Umesto toga, takva transakcija rezultira u priznavanju rashoda u bilansu uspeha. Takav tretman ne implicira da namera rukovodstva u pravljenju rashoda nije bila da se generišu buduće ekonomske koristi za entitet, niti da je rukovodstvo bilo obmanuto. Jedina implikacija jeste da je stepen neizvesnosti da će ekonomske koristi priticati u entitet posle tekućeg obračunskog perioda nedovoljan da opravda priznavanje imovine.
<b>Priznavanje obaveza</b>
Obaveza se priznaje u bilansu stanja kada je verovatno da će odliv resursa koji sadrže ekonomske koristi biti posledica izmirenja sadašnje obaveze i kada se iznos po kome će se izmirenje izvršiti može pouzdano odmeriti. U praksi, obaveze po ugovorima koje su jednako proporcionalno neizvršene (na primer, obaveze za naručene zalihe koje još uvek nisu primljene) generalno se ne priznaju kao obaveze u finansijskim izveštajima. Međutim, takve obaveze mogu ispuniti definiciju obaveze i, pod uslovom da su kriterijumi priznavanja ispunjeni u datim okolnostima, mogu se kvalifikovati za priznavanje. U takvim okolnostima, priznavanje obaveze zahteva i priznavanje sa njom povezane imovine ili rashoda.
<b>Priznavanje prihoda</b>
Prihod se priznaje u bilansu uspeha kada nastane povećanje budućih ekonomskih koristi, povezano sa povećanjem imovine ili smanjenjem obaveza, i koje može pouzdano da se odmeri. To faktički znači da se priznavanje prihoda odvija podudarno sa priznavanjem povećanja imovine ili smanjenja obaveza (na primer, neto povećanje imovine koje proističe iz prodaje robe ili usluga, ili smanjenje obaveza koje proističe iz otpusta duga).
Procedure koje se uobičajeno usvajaju u praksi za priznavanje prihoda, na primer zahtev da prihod treba da je zarađen, predstavljaju primenu kriterijuma priznavanja iz ovog Konceptualnog okvira. Takve procedure su generalno usmerene na ograničenje priznavanja prihoda za one stavke koje se mogu pouzdano odmeriti i koje imaju dovoljan stepen izvesnosti.
<b>Priznavanje rashoda</b>
Rashodi se priznaje u bilansu uspeha kada nastane smanjenje budućih ekonomskih koristi, povezano sa smanjenjem imovine ili povećanjem obaveza, i koje može pouzdano da se odmeri. To faktički znači da se priznavanje rashoda odvija podudarno sa priznavanjem povećanja obaveza ili smanjenja imovine.
Rashodi se priznaju u bilansu uspeha na osnovu direktne povezanosti između nastalih troškova i realizacije pojedinačnih stavki prihoda. Taj proces, koji se uobičajeno naziva uparivanjem rashoda sa prihodima, sastoji se od istovremenog ili kombinovanog priznavanja prihoda i rashoda koji rezultiraju direktno odnosno zajednički iz iste transakcije ili drugog događaja; na primer, različite komponente rashoda koje čine troškove prodate robe se priznaju istovremeno za prihodima po osnovu prodaje robe. Međutim, primena koncepta uparivanja u skladu sa ovim Konceptualnim okvirom ne dozvoljava priznavanje stavki u bilansu stanja koje ne ispunjavaju definiciju imovine ili obaveza.
Kada se očekuje nastanak ekonomskih koristi tokom nekoliko obračunskih perioda i kada je moguće uspostaviti vezu sa prihodima samo u opštem ili indirektnom smislu, onda se rashodi priznaju u bilansu uspeha na osnovu sistematičnih i racionalnih procedura alokacije. To je često neophodno u priznavanju rashoda povezanih sa korišćenjem imovine kao što su nekretnine, postrojenja, oprema, gudvil, patenti i robne marke; u takvim slučajevima rashod se naziva amortizacijom. Takve procedure alokacije imaju za cilj priznavanje rashoda u obračunskim periodima u kojima se ekonomske koristi povezane sa takvim stavkama troše ili prestaju da postoje.
Rashod se priznaje u bilansu uspeha odmah kada rashod ne proizvodi bilo kakve buduće ekonomske koristi ili kada, u meri u kojoj je to slučaj, buduće ekonomske koristi se ne kvalifikuju, odnosno prestanu da se kvalifikuju za priznavanje u bilansu stanja kao imovina.
Rashod se takođe priznaje u bilansu uspeha u onim slučajevima kada obaveza nastane bez priznavanja imovine, kao u slučaju nastanka obaveze u vezi sa garancijom za proizvode.

<b>V INFORMACIJA O RAČUNOVODSTVENIM POLITIKAMA, KOJE SU ODABRANE I PRIMJENJENE NA ZNAČAJNE POSLOVNE PROMJENE I DOGAĐAJE </b>

5.1.	Preračunavanje iznosa iskazanih u stranim valutama(ili povezanih sa stranim valutama)

Poslovne promjene nastale u stranoj valuti (ili povezane sa stranom valutom po osnovu valutne klauzule) preračunate su u EUR po srednjem kursu utvrđenom na međubankarskom tržištu valuta, koji je važio na dan poslovne promjene. Sredstva i obaveze iskazane u stranim sredstvima plaćanja na datum bilansa, preračunati su u EUR po srednjem kursu utvrđenom na međubankarskom tržištu valuta koji je važio na taj dan.
Pozitivne i negativne kursne razlike nastale prilikom poslovnih transakcija u stranoj valuti i prilikom preračuna monetarnih pozicija iz bilansa stanja iskazanih u stranoj valuti priznaju se kao prihod ili rashod.

5.2.	Nematerijalna ulaganja i osnovna sredstva

Nematerijalna ulaganja i osnovna sredstva se početno iskazuju po nabavnoj vrijednosti i otpisuju metodom proporcionalnog otpisivanja prema njihovom procijenjenom vijeku korišćenja.

Obračun amortizacije vrši se ponaosob za svako sredstvo, sem kod alata i inventara koji se kalkulativno otpisuje.
Naknadno vrednovanje nematerijalnih ulaganja i osnovnih sredstava vrši se po trošku nabavke umanjenom za ispravku vrijednosti i akumulirane gubitke zbog obezvrjeđenja, sem građevinskih objekata i zemljišta koji se naknadno vrednuju primjenom modela revalorizacije.

Investicione nekretnine se nakon početnog priznavanja vrednuju primjenom modela nabavne vrijednosti predviđenog MRS 40 Investiciona nekretnina; ili modela fer vrijednosti predviđenog MRS 40.

Za obračun amortizacije investicionih nekretnina primjenjuje se metoda proporcionalnog otpisivanja.
Troškovi tekućeg održavanja se priznaju kao rashod perioda

5.3.	Učešća u kapitalu

Ulaganja u zavisna pravna lica u pojedinačnim finansijskim izvještajima DOO obuhvataju se metodom nabavne vrijednosti.
Ulaganja u pridružena pravna lica u pojedinačnim finansijskim izvještajima DOO obuhvataju se metodom nabavne vrijednosti.
Zajednička ulaganja se u pojedinačnim finansijskim izvještajima DOO obuhvataju metodom nabavne vrijednosti.

5.4.	Finansijska sredstva

Finansijska sredstva se klasifikuju i vrednuju po fer vrijednosti, a promjene fer vrijednosti priznaju se u bilansu uspjeha ("FVPL"), osim ako nisu ispunjeni restriktivni kriterijumi za klasifikaciju i vrednovanje sredstva po:

	amortizovanom trošku ("AC") ili
	fer vrijednosti kroz drugi sveobuhvatni prihod ("FVOCI").
Sredstva se u navedene tri grupe klasifikuju na osnovu sledećih kriterijuma:

1.	svog poslovnog modela upravljanja finansijskim sredstvima i
2.	karakteristika finansijskog sredstva u vezi sa ugovorenim novčanim tokovima povezanim sa tim sredstvom.

Pri početnom priznavanju finansijskog sredstva to sredstvo se vrednuje po njihovoj fer vrijednosti. Ako su u pitanju finansijska sredstva koja nisu klasifikovana u ona koja se priznaju i vrednuju po fer vrijednosti kroz bilans uspjeha u njihovu početnu vrijednost se uključuju transakcioni troškovi koji se mogu direktno pripisati sticanju ili izdavanju finansijskog sredstva.

Nakon početnog vrednovanja finansijskog sredstva ono se vrednuje:

1.	po fer vrijednosti kroz bilans uspjeha,
2.	po fer vrijednosti kroz ostali ukupni rezultat ili
3.	po amortizovanom trošku.

5.5.	Zalihe

Zalihe se na datum bilansa vrednuju po nižem iznosu: troška nabavke ili neto prodajne vrijednosti. Troškovi pozajmljivanja se ne uključuju u nabavnu vrijednost zaliha.

5.6.	Kratkoročna potraživanja i plasmani

Potraživanja se iskazuju po originalnom fakturisanom iznosu, umanjenom za ispravke vrijednosti po osnovu njihovih obezvređenja.

Otpis kratkoročnih potraživanja i plasmana kod kojih postoji vjerovatnoća nenaplativosti vrši se indirektnim otpisivanjem, dok se u slučajevima kada je nemogućnost naplate izvjesna i dokumentovana otpis, u celini ili delimično, vrši direktnim otpisivanjem.

Vjerovatnoća nemogućnosti naplate potraživanja od subjekta u stečaju, odnosno likvidaciju, prezaduženosti, kao i u slučaju otuđenja imovine, prinudnog poravnanja, vanparničnog poravnjanja, zastarelosti, sudskog rešenja, akta upravnog organa utvrđuje se pojedinačno na osnovu raspoložive dokumentacije.

Za ostala katkoročna potraživanja nenaplaćena na datum bilansa utvrđuje se iznos očekivane nenaplativosti na osnovu podataka o nenaplativosti takvih potraživanja iz prethodna tri izvještajna perioda, uz potrebne korekcije zbog promjene okolnosti.

5.7.	Gotovina i gotovinski ekvivalenti

Gotovina i gotovinski ekvivalenti se iskazuju u bilansu stanja po nabavnoj vrijednosti. Za svrhu izvještaja o tokovima gotovine, gotovina i gotovinski ekvivalenti uključuju: blagajnu, depozite po viđenju kod banaka, druga kratkoročna visoko likvidna ulaganja sa rokom dospijeća do tri mjeseca ili kraće, i prekoračenja po tekućem računu.

5.8.	Obaveze iz poslovanja

Obaveze prema dobavljačima i ostale obaveze iz poslovanja se iskazuju po nabavnoj vrijednosti koja predstavlja fer vrijednost cijene robe i primljenih usluga koja će biti plaćena u budućnosti nezavisno od toga da li je ili nije fakturisana Društvu.

5.9.	Obaveze po osnovu dugoročnih kredita

Obaveze po dugoročnim kreditima se početno priznaju po fer vrijednosti priliva (koji se određuje korišćenjem preovlađujuće tržišne kamatne stope za sličan instrument, ukoliko je bitno drugačiji od cene transakcije), bez nastalih transakcionih troškova. U narednim periodima, obaveze se iskazuju po amortizovanoj vrijednosti korišćenjem metode efektivne kamatne stope; svaka razlika između fer vrijednosti priliva (umanjena za transakcione troškove) i otplaćenog iznosa se priznaje kao trošak kamate tokom perioda kreditiranja.

5.10.	Tekući i odloženi porez na dobit

Tekući porez na dobit predstavlja iznos koji se obračunava i plaća u skladu sa poreskim propisima u Republici Crnoj Gori. Osnovica poreza na dobit se koriguje po osnovu prava na umanjenje poreske osnovice (po osnovu prava na umanjenje poreske osnovice po osnovu ranije iskazanih poreskih gubitaka). Porez na dobit se obračunava po stopi od 9%. Utvrđeni iznos poreza na dobit se koriguje po osnovu prava na poreski kredit. Poreski obveznici sami utvrđuju procenjeni mesečni akontacioni iznos poreza na dobit.

Odloženi porez se obračunava i evidentira na privremene razlike između poreske osnove sredstava i obaveza i njihovih iznosa iskazanih u finansijskim izvještajima. Odložena poreska sredstva priznaju se za sve odbitne privremene razlike, neiskorišćena poreska sredstva i neiskorišćene poreske gubitke, do iznosa za koji je vjerovatno da će budući oporezivi dobici biti dovoljni da omoguće realizaciju (iskorišćenje) odbitnih privremenih razlika, neiskorišćenih poreskih sredstava i neiskorišćenih poreskih gubitaka.

Tekući i odloženi porezi priznaju se kao poreski prihodi i rashodi i uključeni su u neto dobit perioda.

5.11.	Primanja zaposlenih

a) Troškovi zarada i troškovi socijalog osiguranja

Iznosi naknada zaposlenima priznaju se kao trošak zarada u bilansu uspjeha. DOO snosi troškove zaposlenih koji se odnose na obezbjeđenje beneficija kao što su penzijsko osiguranje, osiguranje od nezaposlenosti i slično. Ovi iznosi se iskazuju u bilansu uspjeha u okviru troškova zarada.

b) Troškovi penzija i ostalih naknada nakon penzionisanja

Svi zaposleni DOO dio su penzionog plana Crne Gore. Svi doprinosi koji su obavezni po penzionim planu Vlade se vode kao trošak u periodu kada nastanu. DOO, u normalnom toku poslovanja, vrši plaćanja državi Crnoj Gori u ime svojih zaposlenih. U Društvu ne postoji nijedan drugi penzioni plan niti naknade zaposlenima nakon penzionisanja i stoga nema obaveze u tom smislu. Isto tako, DOO nema obavezu da obezbjeđuje buduće naknade sadašnjim ni bivšim zaposlenima.

c) Otpremnine

Otpremnine se isplaćuju pri raskidu radnog odnosa prije datuma redovnog penzionisanja, ili kada zaposleni prihvati sporazumni raskid radnog odnosa kao višak radne snage u zamenu za otpremninu. U skladu sa odredbama Zakona o radu DOO ima obavezu da isplati naknadu zaposlenima prilikom odlaska u penziju u iznosu 2 prosječne bruto mesečne zarade ostvarene u Republici Crnoj Gori u mjesecu koji prethodi mjesecu odlaska u penziju. Otpremnine koje dospevaju u razdoblju dužem od 12 mjeseci nakon datuma bilansa svode se na sadašnju vrijednost.

d) Naknade rukovodstvu

Naknade koje se isplaćuju izvršnom rukovodstvu DOO za njihove usluge izvršene u toku redovnog radnog vremena obuhvataju platu po ugovoru i bonus za izvršenje koji se utvrđuje u skladu sa ostvarenim rezultatima poslovanja.

5.12.	Politike upravljanja rizikom

DOO je izloženo:

1.	kreditnom riziku - postoji rizik da komitenti DOO svoje obaveze prema Društvu ne izmire u ugovorenim rokovima;
2.	riziku likvidnosti - DOO je izloženo dnevnim zahtjevima za izmirenje obaveza prema poveriocima, što utiče na raspoloživa novčana sredstva; i
3.	tržišnom riziku - DOO je izloženo rizicima po osnovu efekata promjena visine tržišnih kamatnih stopa i riziku promjena deviznih kurseva.

DOO je takođe izloženo i prati uticaje operativnog rizika, rizika ulaganja u druga pravna lica i sopstvena osnovna sredstva.

U toku [god] godine zbog značajnih promjena kursa EUR u odnosu na strane valute DOO je bilo izloženo većem deviznom riziku nego u prethodnom izvještajnom periodu.

Ciljevi upravljanja rizikom: Cilj upravljanja rizicima je njihova optimizacija i umanjenje potencijalnih gubitaka po osnovu tih rizika. Konkretni ciljevi upravljanja rizikom likvidnosti su ispunjavanje obaveza DOO, ispunjavanje zahtjeva regulative i poštovanje interno postavljenih limita.

U cilju boljeg upravljanja likvidnošću, DOO prati kretanja na domaćem i inotržištu novca, u smislu pravovremenog obezbjeđenja likvidnih sredstava za poslovanje.

Politika i postupci za upravljanje rizikom - načela upravljanja rizicima su:

-	izbegavanje rizika,
-	smanjivanje rizika i
-	zaštita od rizika upotrebom bilansnih i vanbilansnih finansijskih instrumenata.
DOO upravlja kreditnim rizikom kako na nivou klijenta, grupe povezanih lica, tako i na nivou ukupnog kreditnog portfolija. Izloženost kreditnom riziku (koji se izražava kao nemogućnost naplate kredita i drugih potraživanja sa pripadajućim kamatama) DOO kontinuirano prati kroz:

-	bonitet i kreditnu sposobnost klijenata DOO i načine (instrumente) obezbjeđenja (stalno ili prema potrebi),
-	stepen naplativosti kredita i kamata (dnevno i mesečno praćenje),
-	sagledavanja, u skladu sa propisanim standardima, izloženosti DOO kreditnom riziku (procenom stepena rizičnosti ukupnog kreditnog portfolia), na osnovu čega se formiraju posebne rezerve (tromesečno) i
-	evidentirane potencijalne gubitke za svakog klijenta pojedinačno.

Uslovi odobrenja svakog plasmana pravnim licima se određuju individualno, a u zavisnosti od vrste klijenta, namene za koju se plasman odobrava, procenjene njegove kreditne sposobnosti, kao i od trenutne situacije na tržištu. Uslovi obezbjeđenja koji prate svaki plasman su takođe opredijeljeni analizom boniteta klijenta, vrstom izloženosti kreditnom riziku, oročnosti plasmana, kao i samom sumom.

DOO upravlja rizikom likvidnosti sprovođenjem više aktivnosti:

-	DOO priprema planove novčanih tokova u domaćoj i stranoj valuti;
-	DOO održava portfolio koji se sastoji od visoko likvidnih hartija od vrijednosti i diversifikovanih sredstava koja može lako da konvertuje u gotovinu u slučaju nepredvidivih i negativnih oscilacija u tokovima gotovine DOO;
-	DOO na raspolaganju ima i kreditne linije koje svakog trenutka može iskoristiti za potrebe održanja likvidnosti.

Analiza kreditnog rizika se vrši u okviru društva,osnivač (na primjer, Sektora finansija), koji vrši analizu i daje ocene kreditne sposobnosti klijenta.

Na osnovu dnevnih i mesečnih planova likvidnosti i zakonski definisanih racija, a u cilju dublje analize rizika likvidnosti Doo u okviru sektora prodaje (na primjer, Sektora finansija) vrši identifikovanje, mjerenje, praćenje i upravljanje rizikom likvidnosti.Doo u okviru sektora finansija (na primjer, Sektora finansija) vrši identifikovanje, mjerenje, praćenje i upravljanje rizikom kamatnih stopa.
Instrumenti praćenja izloženosti Doo riziku likvidnosti uključuju metod praćenja priliva i odliva sredstava, kao i mjerenje razlike između sredstava i obaveza DOO u određenom vremenskom periodu (gap analiza).

Nivo likvidnosti se iskazuje pokazateljem likvidnosti koji predstavlja odnos:

-	zbira likvidnih sredstava prvog i drugog reda (gotovina, sredstva na računima kod drugih banaka, potraživanja u postupku realizacije, neopozive kreditne linije odobrene Društvu, finansijski instrumenti kotirani na berzi i ostala potraživanja DOO koja dospevaju do mjesec dana) i
-	zbira obaveza po viđenju bez ugovorenog roka dospijeća i obaveza sa ugovorenim rokom dospijeća u narednih mjesec dana.

Likvidnost se prati i pomoću izvještaja o strukturnoj ročnoj usklađenosti (maturity mismatch): bilansne pozicije se raspoređuju u određene intervale ročnosti prema preostalom roku dospijeća, sem pozicija kapitala, ostale aktive i ostale pasive koji su smešteni u interval bez definisanog roka dospijeća. Devizne rezerve se raspoređuju u skladu sa ročnošću deviznih depozita.

Instrumenti praćenja izloženosti DOO riziku kamatnih stopa uključuju mjerenje razlike između kamatno osetljivih sredstava i obaveza DOO u određenom vremenskom periodu (gap analiza).

Upravljanje deviznim rizikom DOO vrši se na osnovu dnevne mape valutne strukture.
Politika i procedura privrednog subjekta za izbegavanje pretjeranih koncentracija rizika:

-	da bi se smanjio ili ograničio rizik likvidnosti rukovodstvo DOO nastoji da diversifikuje svoje izvore finansiranja;
-	da bi se smanjio ili ograničio kreditni rizik rukovodstvo DOO nastoji da diversifikuje kredite na veći broj klijenata.
U cilju smanjenja rizika poslovanja DOO poseduje polise osiguranja imovine i zaposlenih po osnovu rizika koji se mogu osigurati.


5.13.	Nadoknadiva vrijednost stalnih sredstava

Na datum bilansa DOO procenjuje da li postoje indikatori koji ukazuju da je neko stalno sredstvo obezvređeno. U slučaju postojanja takvih indikatora DOO procenjuje nadoknadivu vrijednost sredstava i/ili jedinice koja "stvara gotovinu" za koje postoje indikatori njihove obezvređenosti (nadoknadiva vrijednost je jednaka upotrebnoj vrijednosti ili neto fer vrijednosti ako je ona viša od upotrebne vrijednosti).

5.14.	Potencijalna sredstva i potencijalne obaveze

Potencijalno sredstvo je moguće sredstvo koje proizlazi iz prošlih događaja i čije će se postojanje potvrditi samo nastankom ili ne nastankom jednog ili više neizvjesnih budućih događaja koji nisu u potpunosti pod kontrolom privrednog subjekta.

Potencijalna obaveza je:

1.	moguća obaveza koja proizlazi iz prošlih događaja i čije će postojanje biti potvrđeno samo nastankom ili ne nastankom jednog ili više neizvjesnih budućih događaja koji nisu u potpunosti pod kontrolom privrednog subjekta, ili

2.	sadašnja obaveza koja proizlazi iz prošlih događaja, ali koja nije priznata s obzirom da:
-	nije izvjesno da će podmirenje obaveze zahtjevati odliv resursa sa ekonomskim koristima ili
-	iznos obaveze se ne može utvrditi dovoljno pouzdano.


<b>VI INFORMACIJE O STAVKAMA KOJE SE NISU KVALIFIKOVALE ZA PRIZNAVANJE U FINANSIJSKIM ISKAZIMA, A ZNAČAJNE SU ZA OCJENU FINANSIJSKOG POLOŽAJA I USPJEŠNOSTI POSLOVANJA PRAVNOG LICA</b>, uključujući i ukupan iznos svih finansijskih obaveza, garancija ili nepredviđenih izdataka koji nisu uključeni u Iskazu o finansijskoj poziciji/Bilansu stanja/, kao i naznaku prirode i oblika bilo koje značajne garancije koja je data (obaveze koje se odnose na penzije i povezana pravna lica ili pravna lica povezana udjelom obelodanjuju se odvojeno od drugih obaveza iste prirode)
Društvo prilikom vrednovanja stavki finansijskih iskaza za #god#. godinu nije imalo stavke koje nijesu iskazane u finansijskim iskazima, a koje bi bile bitne za ocjenu finansijskog položaja i uspješnosti poslovanja, kao što su finansijske obaveze, garancije ili nepredviđeni izdaci koji nisu uključeni u Iskazu o finansijskoj poziciji/Bilansu stanja/.

<b>VII IZNOS AVANSA I ODOBRENIH KREDITA ČLANOVIMA ADMINISTRATIVNIH, UPRAVLJAČKIH I NADZORNIH TIJELA,</b> sa naznakama kamatnih stopa, glavnih uslova i svih otplaćenih, otpisanih ili ukinutih iznosa, kao i obaveza dogovorenih u njihovu korist preko bilo kakvih garancija, sa naznakom ukupnog iznosa za svaku kategoriju;
Društvo tokom #god#. godine nije imalo datih avansa niti odobrenih kredita članovima administrativnih, upravljačkih ili nadzornih tijela. 

<b>VIII IZNOS I PRIRODA POJEDINIH STAVKI PRIHODA ILI RASHODA KOJI SU PO SVOM IZNOSU I PRIRODI MATERIJALNO ZNAČAJNI</b>
